มาตรการของ Fed ทำให้ราคาทองคำในปี 2020 ร่วงลงได้อย่างไร
เกิดภาวะเงินเฟ้อขึ้นในสหรัฐอเมริกา ส่งผลให้ Fed หรือธนาคารกลางสหรัฐอเมริกาออกคุมเข้มนโยบายการเงินมากกว่าที่ตลาดคาดการณ์ไว้ล่วงหน้า มีการปรับลดวงเงินในโครงการซื้อพันธบัตรตามมาตรการผ่อนคลายเชิงปริมาณ (QE Tapering)  Fed ได้คาดการณ์เศรษฐกิจในมุมมองเชิงบวกมาก ปรับเพิ่มคาดการณ์เศรษฐกิจสหรัฐฯ ในปี 2020 พร้อมคงคาดการณ์อัตราว่างงานที่ระดับ 4.5% ในปีนี้ และคาดว่าจะลดลงสู่ระดับ 3.8% และ 3.5% ในปี 2022 และ 2023 ตามลำดับ อีกทั้งได้ปรับเพิ่มคาดการณ์เงินเฟ้อในปีนี้สู่ระดับ 3.4% ซึ่งสูงกว่าตัวเลขคาดการณ์ในเดือนมีนาคมที่ระดับ 2.4% และเพิ่มคาดการณ์เงินเฟ้อสู่ระดับ 2.1% และ 2.2% ในปี 2022 และ 2023 ตามลำดับ  
ดังเห็นว่าผลการประชุม Fed เริ่มชะลอมาตรการกระตุ้นเศรษฐกิจทางการเงินในไม่ช้านี้ ถือเป็นปัจจัยหนุนดัชนีดอลลาร์จนกดดันราคาทองคำอย่างหนัก ทำให้ราคาทองคำร่วงหลุดแนวรับทางจิตวิทยาบริเวณ 1,800 ดอลลาร์ต่อออนซ์ และหลุดลงมาเคลื่อนไหวต่ำกว่าเส้นค่าเฉลี่ยระยะ 50, 100 และ 200 วัน จนกระตุ้นแรงขายทางเทคนิคเพิ่มเติม  ส่งผลให้ราคาทองคำปรับตัวลดลงทดสอบระดับต่ำสุดบริเวณ 1,761.13 ดอลลาร์ต่อออนซ์ในวันศุกร์ที่ 18 มิถุนายน
สถาบันการเงิน,เครื่องมือทางการเงิน,การวิเคราะห์ทางการเงิน,เศรษฐศาสตร์การเงิน